નવો અભ્યાસ મિત્રતાની પ્રકૃતિ, તેની સંરચના અને ઉત્ક્રાંતિનાં અનેક રસપ્રદ વૈજ્ઞાનિક પાસાંને ઉજાગર કરે છે. તમને કદાચ ખબર નહીં હોય પરંતુ તમારા ઉમંગ અને ઉત્સાહ પાછળ મિત્રતા-ફ્રેન્ડશિપ કામ કરતી હોય છે. તમારા જીવનમાં મિત્રની ગેરહાજરી તમારા વ્યક્તિત્વ માટે ખૂબ જ ખતરનાક સાબિત થતી હોય છે. મિત્રતા વિના તમને શારીરિક અને માનસિક રીતે ખૂબ જ મોટું નુકસાન પહોંચતું હોય છે અને આ બાબતની કદાચ બહુ ઓછા લોકોને જાણકારી હોય છે. સારા મિત્રના અભાવે સ્થૂળતા, હાઈ બ્લડ પ્રેશર, બેકારી, કસરતનો અભાવ તેમજ ચેઇન સ્મોકિંગ જેવાં અનેક દૂષણો અને બીમારીઓ તમારા શરીરમાં પ્રવેશી જતાં હોય છે.